कंपनी का दावा- अपने फॉलोअर्स से सीधे कनेक्ट हो पाएंगे क्रिएटर्स, मुंबई इंडियंस के चैनल से जुड़े कई लोग
Instagram Broadcast Channel Requirements; How To Create An Instagram Broadcast Channel From Scratch With Our Comprehensive Step-by-step Guide. सोशल मीडिया कंपनी मेटा ने इंस्टाग्राम का ब्रॉडकास्ट चैनल टूल भारत सहित दुनियाभर में रोल आउट कर दिया है
सोशल मीडिया कंपनी मेटा ने इंस्टाग्राम का ब्रॉडकास्ट चैनल टूल भारत सहित दुनियाभर में रोल आउट कर दिया है। मेटा के न्यूजरूम में एक ब्लॉग पोस्ट के अनुसार, इस टूल की मदद से क्रिएटर्स या यूजर्स अपने फॉलोअर्स के साथ सीधे कनेक्ट हो सकेंगे और उनके साथ सभी ऑफिशियल अनाउंसमेंट और अपडेट शेयर कर सकेंगे।
ये टूल इस साल फरवरी में अमेरिका में लाया गया था और फिर धीरे-धीरे अन्य क्षेत्रों में इसे रोलआउट किया गया। भारत में कुछ चैनल पहले से लाइव हैं, जिन्हें प्रयोग के तौर पर शुरू किया गया था। इसमें मुंबई इंडियंस, ICC और महिला क्रिकेटर स्मृति मंधाना के अकाउंट शामिल हैं। इन चैनलों को अच्छा रिस्पॉन्स मिल रहा है। ये फीचर टेलीग्राम और वॉट्सऐप पर पहले से अवेलेबल है।
फॉलोअर्स को इनवाइट कर सकेंगे क्रिएटर्स
मेटा के CEO मार्क जुकरबर्ग ने नए फीचर की जानकारी शेयर करने के लिए आज (16 जून) इंस्टाग्राम पर मेटा का ब्रॉडकास्ट चैनल क्रिएट किया है।
जुकरबर्ग ने 'मेटा चैनल' पर बताया कि ब्रॉडकास्ट चैनल एक पब्लिकली वन-टू-मैनी मैसेजिंग टूल है, जिसमें क्रिएटर्स अपने सभी फॉलोअर्स को इनवाइट कर सकते हैं और टेक्स्ट, वीडियो और फोटो शेयर कर सकते हैं।
सिर्फ क्रिएटर भेज पाएंगे मैसेज 
मेटा के अनुसार, क्रिएटर अपने लेटेस्ट अपडेट और पर्दे के पीछे के मोमेंट्स को शेयर करने के लिए वॉयस नोट्स का भी भेज सकेंगे। यहां तक ​​कि अपने फेन्स के फीडबैक को क्राउडसोर्स करने के लिए पोल भी बना सकते हैं।
ब्रॉडकास्ट चैनल मे सिर्फ क्रिएटर ही मैसेज भेज पाएंगे, जबकि फॉलोअर्स कंटेंट पर सिर्फ रिएक्ट और पोल में वोट कर पाएंगे। हालांकि, फॉलोअर्स चाहे तो जुड़ने के बाद चैनल को एग्जिट कर सकते हैं। इसके अलावा, वे ब्रॉडकास्ट चैनल को म्यूट भी कर सकते हैं।
ब्रॉडकास्ट चैनलों का कैसे करें यूज?
मेटा ने ब्लॉग पोस्ट में बताया, 'ब्रॉडकास्ट चैनल्स का एक्सेस मिलने के बाद क्रिएटर अपना पहला मैसेज इंस्टाग्राम के डायरेक्ट मैसेज (DM) के जरिए भेज सकेंगे। इससे फॉलोअर्स को चैनल जॉइन का नोटिफिकेशन मिलेगा। क्रिएटर को फॉलो करने वाला कोई भी व्यक्ति ब्रॉडकास्ट चैनल सर्च कर सकेगा और उसका कंटेंट देख सकेगा।
क्रिएटर द्वारा कोई भी मैसेज या अपडेट भेजने पर चैनल को जॉइन करने वाले फॉलोअर्स के पास नोटिफिकेशन मिल जाएगा।' इनविटेशन मैसेज के अलावा फॉलोअर्स को ब्रॉडकास्ट चैनल के बारे में कोई अन्य सूचना तब तक नहीं मिलेगी, जब तक वह चैनल को अपने इनबॉक्स में एड नहीं कर लेता। एक बार उनके इनबॉक्स में चैनल से जुड़ने के बाद यह अन्य मैसेज थ्रेड्स के बीच दिखाई देगा और सूचनाएं चालू हो जाएंगी।